তিনি আরও জানান, উপকূলীয় অঞ্চল, বিশেষকরে নদী ভাঙ্গন এলাকা, লবনাক্ত প্রবণ এবং ঘূর্ণিঝর প্রবণ এলাকাসহ হাওর ও বরেন্দ্র অঞ্চলের জন্য পানি, স্যানিটেশন ও সমন্বিত পানি সম্পদ ব্যবস্থাপনার প্রয়োজনীয় ন্যায্যতাভিত্তিক বাজেট বরাদ্দ প্রয়োজন। উন্নয়ন বাজেটে গ্রামের জন্য উপজেলা ও ইউনিয়ন পর্যায়ে সুপেয় পানি ও এর ব্যাবস্থাপনা বরাদ্দ এখন সময়ের দাবী। বিষয়গুলো বিভিন্ন পর্যায়ে তুলে ধরতে আমরাও এ সম্মেলনের সাথে সম্পৃক্ত হয়েছি। সম্মেলনে আগামী ১৭ ফেব্রুয়ারী শনিবার সকাল সাড়ে নয়টায় টেকসই উন্নয়ন অভিষ্ট-৬ ‘সকলের জন্য পানি ও স্যানিটেশন’ বিষয় নিয়ে অর্ধদিনব্যাপী এক ‘সংলাপ’ অনুষ্ঠিত হবে।